ഏറ്റവും അധികം ദിവസം ലോക്ക്ഡൗണ് നടപ്പിലാക്കിയ നഗരമായി മെല്ബണ് മെല്ബണ് : ഏറ്റവും അധികം ദിവസം ലോക്ക്ഡൗണ് നടപ്പിലാക്കിയ നഗരമായി മാറിയിരിക്കുകയാണ് മെല്ബണ്. മഹാമാരി പൊട്ടിപ്പുറപ്പെട്ട ശേഷം മെല്ബണില് ഇതുവരെ 246 ലോക്ക്ഡൗണ് ദിനങ്ങളാണ് പിന്നിട്ടിരിക്കുന്നത്. അര്ജന്റീനയുടെ തലസ്ഥാനമായ ബ്യൂണസ് അയേഴ്സ്ന്റെ 245 ദിവസത്തെ ലോക്ക്ഡൗണ് റെക്കോര്ഡാണ് മെല്ബണ് പിന്തള്ളിയത്. വിക്ടോറിയക്കാര് കൊവിഡ് പ്രതിരോധത്തിന്റെ ഭാഗമായി ചെയ്ത ത്യാഗങ്ങള് നിര്ണ്ണായകമാണെന്നും അതില് അഭിമാനിക്കുന്നുവെന്നും പ്രീമിയര് ഡാനിയല് ആന്ഡ്രൂസ് പറഞ്ഞു. ലോക്ക്ഡൗണ് അവസാനിക്കുന്നതിന് ഏതാനും ആഴ്ചകള് മാത്രമാണ് ബാക്കിയുള്ളതെന്ന് ചൂണ്ടിക്കാട്ടിയ പ്രീമിയര് അന്തിമ ഘട്ടത്തിലുള്ള സഹകരണത്തിനായും ആവശ്യപ്പെട്ടു. Tags latest news australia shortlink